Almadenejos

Almadenejos [almadenEĥos] (Almadeneto) estas municipo de Hispanio, en la provinco de Ciudad Real, regiono de Kastilio-Manĉo.

 Loĝantoj 
La loĝantoj nomiĝas almadenejenses. La censita populacio en 2010 estis de 468 loĝantoj kaj la denseco estas de 4,55 loĝ/km².

 Situo 
Almadenejos estas situa en la suda parto de Kastilio-Manĉo en la komarko aŭ distrikto Almadeno kaj en la sudokcidenta parto de la natura komarko Valo de Alkudjo en la sudokcidenta parto de la provinco de Ciudad Real, je altitudo de 520 m; je 88 km el Ciudad Real, provinca ĉefurbo. La areo de ties teritorio estas de 102.88 km². La geografiaj koordinatoj estas 38º, 40´ N, 4º 17´ Ok.

 Ekonomio 
Agrikulturo kaj brutobredado. Pli tradicie minado jam en la 4a jarcento a.K.

 Historio 
Jam menciis la tieajn minojn la greka filozofo Teofrasto, sed la minoj jam funkciis antaŭe kaj plu estis ekspluatataj dum la epoko de la Romia Imperio kaj dum la araboj (Al Andalus) kaj tio pluis ĝis la 20a jarcento.

Aktuale estas interesaj restoj de industrimina arkitekturo, kia la kapstano de la mino de la Concepción (konata ankaŭ kiel Kapstano de San Carlos), kaj antikvaj fandofornoj.

Aliflanke konserviĝas ankaŭ la murego de la 18a jarcento kiu ĉirkaŭis totale tiun vilaĝon. Ĝi enhavis kvar enirpordojn sed aktuale restas nur tiu al Almadeno, ĵus restaŭrita.

La kreado de la vilaĝo mem okazis fine de la 17a jarcento ĉirkaŭ nova minkuŝejo kaj dum la 18a jarcento la vilaĝo disvolviĝis. Oni konstruis malsanulejon ĉe la placo.

Almadenejos apartenis al Almadeno ĝis 1836.

 Notoj 

 Vidu ankaŭ 
 Municipoj de la provinco de Ciudad Real
 Almadenejos-Almadén (stacidomo)


Kategorio:Municipoj de Ciudad Real